Μαροκινές μελιτζάνες με αρνίσιο κιμά, ρύζι και χαρίσα
Λαχταριστά γεμιστά με καταγωγή από το Μαρόκο, όπου πρωταγωνιστούν οι μελιτζάνες, το αρνάκι και οι απαραίτητες πικάντικες πινελιές από τη σάλτσα χαρίσα.
6 μεγάλες μελιτζάνες φλάσκες, 500 γρ. αρνίσιος κιμάς (σπάλα), 2 σκελίδες σκόρδο, λιωμένες, 2 μέτρια κρεμμύδια ξερά, σε ψιλά καρέ, 70 γρ. ρύζι νυχάκι, τα φύλλα από 1/2 μάτσο φρέσκο δυόσμο, ψιλοκομμένα, 1 κουτ. γλυκού κανέλα σε σκόνη, 1 κουτ. γλυκού κύμινο σε σκόνη, 1 κουτ. γλυκού ρας ελ χανούτ *, 20 γρ. σάλτσα χαρίσα (ή όση αντέχουμε), έτοιμη ή σπιτική **, 400 ml ζεστός ζωμός κότας ή νερό, 100 ml ελαιόλαδο, αλάτι, πιπέρι φρεσκοτριμμένο
Για να φτιάξουμε μαροκινές μελιτζάνες με αρνίσιο κιμά, ρύζι και χαρίσα, αρχικά κόβουμε το μέρος με το κοτσάνι από τις μελιτζάνες και με ένα μακρύ εργαλείο αδειάζουμε τη σάρκα τους. Στη συνέχεια, ψιλοκόβουμε τη σάρκα. Κρατάμε τα «καπάκια» στην άκρη.Σε ένα τηγάνι ζεσταίνουμε το ελαιόλαδο σε δυνατή φωτιά και τηγανίζουμε τις μελιτζάνες για 3-4 λεπτά, γυρίζοντάς τες από όλες τις πλευρές, μέχρι να μαλακώσουν ελαφρώς. Τις βγάζουμε σε ένα σκεύος και και στο ίδιο λάδι σοτάρουμε την ψιλοκομμένη σάρκα με τα κρεμμύδια, μέχρι να μαλακώσουν.Προθερμαίνουμε τον φούρνο στους 160°C. Σε ένα μπολ ανακατεύουμε τον κιμά, τη σοταρισμένη σάρκα με το κρεμμύδι, το σκόρδο, το ρύζι, τον δυόσμο, τα μπαχαρικά και αλατοπίπερο. Γεμίζουμε τις μελιτζάνες με το μείγμα περίπου μέχρι τη μέση (για να αφήσουμε χώρο στο ρύζι να φουσκώσει) και κλείνουμε με το «καπάκι». Βάζουμε τις μελιτζάνες σε ένα ταψί που ιδανικά να τις χωράει ακριβώς.Προσθέτουμε τον ζωμό κότας ή το νερό και καλύπτουμε με αλουμινόχαρτο.Ψήνουμε για περίπου 1 1⁄2 ώρα.
Αρνίσιος κιμάς,Μελιτζάνες,Ρύζι